Ֆեդերիկո դե Մադրասո

**Ֆեդերիկո դե Մադրասո** (, ), 19-րդ դարի իսպանացի նկարիչ, դիմանկարիչ։

## Կենսագրություն
Ֆեդերիկո դե Մադրասոն ծնվել է Հռոմում, նկարիչ Խոսե դե Մադրասոյի (1781–1859) ընտանիքում։ Նրա առաջին ուսուցիչը եղել է հայրը։ Դեռևս Սան Ֆեռնանդոյի գեղարվեստի թագավորական ակադեմիայում ուսանելու տարիներին ստեղծել է իր առաջին կտավը՝ «Քրիստոսի հայտնությունը» (1829), որը գնել է Իսպանիայի Քրիստինա թագուհին, այնուհետև ստեղծել է «Աքիլեսը վրանում» կտավը։

thumb|Չեռնոլիի ճակատամարտը. Գոնսալո Ֆերնանդես դե Կորդովան գտնում է Լուի դ' Արմանյակ Նեմուրի զորքերին (1835)

Vista Alegre ընկերության պալատը նկարազարդելիս՝ ստեղծել է մի շարք դիմանկարներ։ 1852 թվականին մեկնել է Փարիզ, որտեղ ուսանել է Ֆրանց Կսավեր Ունտերհալտերի մոտ և ստեղծել է Բարոն Թեյլորի և Դոմինիկ Էնգրի դիմանկարները։ 1837 թվականին նրան հանձնարարվել է ստեղծել կտավ Վերսալյան պալատի համար, և նա նկարել է «Գոդֆրուա Բուլյոնցին հռչակվում է Երուսաղեմի արքա»։ Այնուհետև Ֆեդերիկո դե Մադրասոն մեկնել է Հռոմ, որտեղ ստեղծագործել է տարբեր ժանրերում, ստեղծել է «Maria Christina in the Dress of a Nun by the Bedside of Ferdinand III» (1843), «Իզաբելա թագուհին», «ՄեդինաԿոելի դքսուհին», «Վիլչեսի կոմսուհին» (1845–1847), իսպանացի արիստոկրատների մի շարք դիմանկարներ, որոնց մի մասը 1855 թվականին մասնակցել են ցուցահանդեսի։

1846 թվականին պարգևատրվել է Պատվավոր Լեգեոնի շքանշանով։ 1853 թվականի դեկտեմբերի 10-ին դարձել է Գեղարվեստի ակադեմիայի թղթակից անդամ, 1873 թվականին Յուլիուս Շնոր ֆոն Կառոլսֆելդի մահից հետո դարձել է ակադեմիայի օտարերկրյա անդամ։ Երեք տարի հետո, երբ հայրը թողել է պաշտոնը, դարձել է Մադրիդի Պրադո թանգարանի տնօրեն, միաժամանակ Սան Ֆեռնանդոյի գեղարվեստի թագավորական ակադեմիայի նախագահ։ Իսպանիայում նա ձեռնարկել է «El Artiste», «El Renacimiento» և «El Semanario pintoresco» գրախոսականների ու ամսագրերի հրատարակչությունը։

Մահացել է Մադրիդում 1894 թվականին։

Եղբայրը՝ Լուիս դե Մեդրասոն, նույնպես նկարիչ է եղել, ով առավել հայտնի է «Սուրբ Սեսիլիայի թաղումը» (1855) կտավով։ Ֆեդերիկոյի ամենահայտնի աշակերտներն եբ եղել իր իսկ որդիները՝ Ռայմունդո դե Մադրասո ի Գառետան (1841-1920) և Ռիկարդոն։

## Պատկերասրահ

Amalia de Llano y Dotres, condesa de Vilches (Federico de Madrazo).jpg|Վիլչեսի կոմսուհի տիկին Ամալիա դե Լյանո ի Դոտրես (1853)
Portrait of Isabella II of Spain.png|Իսպանիայի Իզաբելա II թագուհին (1830-1904) 
El pintor Benito Soriano Murillo, por Federico de Madrazo.jpg|Նկարիչ Բենիտո Սորիանո Մուրիլո (1855)
Carolina Coronado, por Federico de Madrazo.jpg|Կառոլինա Կոռոնադոյի դիմանկարը (1855)
Sabina Seupham Spalding, por Federico de Madrazo.jpg|Սաբինա Սփալդինգ (1846)
Eduardo Rosales por Federico de Madrazo.jpg|Էդուարդո Ռոսալեսի դիմանկարը (1867) 
Teniente General Jose Manuel de Goyeneche.jpg|Գեներալ Խոսե Մանուել դե Գոյոնչե (1850)
Juan de Villanueva.jpg|Խուան դե Վիլանուևայի դիմանկարը (1835)
Auxilio a unos apestados - Federico Madrazo.jpg|«Օգնություն ժանտախտով հիվանդներին» (1840)


## Ծանոթագրություններ

## Գրականություն
Ricardo Navas Ruiz, El Romanticismo español. Madrid: Cátedra, 1982 (3.ª ed.).
José Luis Díez (ed.) Federico de Madrazo y Kuntz (1815-1894) (cat. exp.) Madrid, Museo del Prado, 1994.
Редакция журнала. Ф. д-Мадрасо (некролог) // Всемирная иллюстрация: журнал. - 1894. - Т. 52, № 1327. - С. 14.

## Աղբյուրներ
Chisholm, Hugh, ed. (1911). Encyclopædia Britannica (11th ed.). Cambridge University Press.

Կատեգորիա:Իսպանացի նկարիչներ
Կատեգորիա:Իսպանացի դիմանկարիչներ
Կատեգորիա:Պատվո լեգեոնի շքանշանի ասպետներ
Կատեգորիա:Ռոմանտիստ նկարիչներ
Կատեգորիա:Իսպանացի արվեստագետներ